Diari Oficial de la Generalitat Valenciana


Sumari del DOGV 4999, del 05-05-2005 (2005/4809)

ORDE de 29 d'abril de 2005, del conseller d'Infraestructures i Transport, per la qual es desplega el Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4999

Data del DOGV
:   05-05-2005

Secció del DOGV
:   I. DISPOSICIONS GENERALS - 0. LEXDATA

Número del document
:   2005/4809


Organisme emissor
:   Conselleria d'Infraestructures i Transport

Tipus de document
:   Ordre

ORDE de 29 d'abril de 2005, del conseller d'Infraestructures i Transport, per la qual es desplega el Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport. [2005/X4809]
  
Aprovat el Reglament Orgànic i Funcional de la Conselleria d'Infraestructures i Transport, l'organització de la qual la forma el nivell directiu, el de la Secretaria General Administrativa i les diferents àrees i divisions, és necessari el desplegament dels òrgans esmentats fins al nivell de cap de servici.
  
Per això i fent ús de les facultats que m'atribuïx l'article 71 de la Llei 5/1983, de 30 de desembre, de Govern Valencià, en relació amb la disposició final primera del Decret 182/2004, d'1 d'octubre,
  
ORDENE
  
CAPÍTOL I
  
De la Secretaria Autonòmica d'Infraestructures
  
Article 1. Composició
  
La Secretaria Autonòmica d'Infraestructures està formada pels centres directius següents:
  
- Direcció General d'Obres Públiques.
  
- Direcció General d'Energia.
  
- Direcció General d'Arquitectura.
  
- Direcció General de Transports, Ports i Costes.
  
- Centre de Desenvolupament Marítim de la Generalitat Valenciana.
  
Article 2. De la Direcció General d'Obres Públiques
  
La Direcció General d'Obres Públiques es compon de les unitats següents:
  
- Divisió de Carreteres.
  
- Divisió de Recursos Hidràulics.
  
- Servici de Suport Tècnic.
  
1) La Divisió de Carreteres s'estructura en els servicis següents: l'Oficina del Pla de Carreteres, el Servici de Construcció de Carreteres i el Servici de Seguretat Viària.
  
1.a) A l'Oficina del Pla de Carreteres correspondrà:
  
- El desenvolupament i seguiment de la planificació de les carreteres de la Comunitat Valenciana, així com la coordinació amb altres institucions.
  
- La preparació de les propostes de programació anual o plurianual de les inversions de noves infraestructures.
  
- La gestió dels plans específics, projectes i estudis que se li encomanen.
  
- L'elaboració de la normativa bàsica que se li encomane i la coordinació entre la planificació viària i la planificació urbanística i territorial.
  
1.b) Al Servici de Construcció de Carreteres correspondrà:
  
- La gestió integral d'aquelles actuacions que, pel seu caràcter estratègic, li encomane el cap de la Divisió.
  
- La redacció dels estudis i projectes que se li encomanen.
  
- La gestió i el control de les obres i les seues incidències, fins i tot les que s'executen per mitjà de concessió.
  
- El control d'aquells convenis que es considere convenient.
  
1.c) Al Servici de Seguretat Viària correspondrà:
  
- La millora de la seguretat viària de les carreteres, pel que fa a l'anàlisi, al diagnòstic i a la planificació d'actuacions, així com el desenvolupament i la coordinació amb altres institucions.
  
- Redacció dels plans de seguretat viària.
  
- Les funcions relatives a la gestió i a la informació de la carretera, els seus elements patrimonials i els seus servicis complementaris quant a l'estat, ús i funcionament, sense perjudici de les obligacions dels servicis territorials, quant a l'explotació, conservació i defensa de les carreteres.
  
- La coordinació en matèria de protecció civil amb les altres institucions.
  
2) La Divisió de Recursos Hidràulics s'estructura en els servicis següents: Servici de Planificació, Servici de Projectes i Servici de Construcció de Recursos Hidràulics.
  
2.a) Al Servici de Planificació correspondrà:
  
- L'elaboració, gestió i programació dels plans i estudis relacionats amb els servicis i infraestructures hidràulics de caràcter urbà a la Comunitat Valenciana, així com el desenvolupament dels plans esmentats mitjançant l'elaboració dels projectes en altres documents tècnics que corresponguen.
  
- La realització dels treballs i estudis sobre planificació hidrològica en desplegament de la legislació sobre aigües, així com coordinar la relació institucional de la Generalitat Valenciana amb els òrgans de govern, gestió i planificació dels organismes de conca de l'Ebre, Xúquer i Segura.
  
2.b) Al Servici de Projectes correspondrà:
  
- La direcció, control, gestió i supervisió dels projectes d'infraestructura hidràulica urbana, així com l'elaboració de documents tècnics que corresponguen.
  
2.c) Al Servici de Construcció de Recursos Hidràulics correspondrà:
  
- La direcció, supervisió i control, certificació i proposta de modificació, si pertoca, de les obres d'infraestructura hidràulica.
  
- El seguiment en les obres de la normativa vigent en matèria de seguretat i higiene en el treball i impacte ambiental.
  
3) El Servici de Suport Tècnic és la unitat d'assistència, assessorament i suport immediat al director general d'Obres Públiques i a la resta d'unitats de la Direcció General. S'ocupa de totes aquelles tasques encomanades pel director general i, específicament, de les següents:
  
- Elaboració i proposta d'informes i memòries referents a la formulació i seguiment dels plans, programes d'actuació i projectes a càrrec de la Direcció General.
  
- Preparació i seguiment de les reunions de treball del director general amb institucions i ciutadans, així com de les assistències a consells i comissions de què forme part.
  
- En actuació integrada i coordinada per l'Àrea Jurídica de la Conselleria, la redacció de propostes legislatives, instruccions i circulars, així com assessorament jurídic als servicis tècnics de la Direcció General.
  
- Suport a les unitats de la Direcció General en matèria de documentació, estudis, plans i programes en coordinació amb l'Àrea d'Estudis i Documentació de la Conselleria.
  
Article 3. De la Direcció General d'Energia
  
Les funcions de la Direcció General d'Energia són les següents:
  
- La realització d'actuacions destinades a l'ordenació, el desenvolupament, el seguiment i el foment del sector energètic en els termes de la legislació vigent.
  
- L'elaboració d'iniciatives normatives de caràcter energètic i el seu seguiment en el marc de les competències de l'administració autonòmica.
  
- L'elaboració de propostes relatives a planificació en matèria de producció, transport, distribució i consum d'energia.
  
- La resolució d'expedients administratius en matèria d'energia i el control de les obligacions derivades d'estos.
  
- Si és procedent, l'inici, la instrucció i la resolució d'expedients sancionadors per les infraccions previstes en la normativa vigent en matèria d'energia, quan siga competència de l'administració autonòmica.
  
- La recepció, el seguiment i l'elaboració de la informació sobre el sector energètic.
  
- El seguiment de les polítiques energètiques en l'àmbit nacional i de la Unió Europea.
  
- L'anàlisi de l'evolució i el seguiment dels desenvolupaments tecnològics de caràcter energètic i la contribució en la definició de les polítiques de foment de la innovació tecnològica en l'àmbit energètic en coordinació amb la direcció general competent.
  
La Direcció General d'Energia per al desenvolupament de les seues funcions s'estructura en l'Àrea d'Energia.
  
Article 4. De la Direcció General d'Arquitectura
  
La Direcció General d'Arquitectura es compon de les unitats següents:
  
- Divisió d'Arquitectura i Actuacions Concertades.
  
- Divisió de Qualitat en l'Edificació.
  
1) La Divisió d'Arquitectura i Actuacions Concertades s'estructura en els servicis següents: el Servici d'Actuacions Directes i el Servici d'Actuacions Concertades.
  
1.a) Al Servici d'Actuacions Directes correspondrà:
  
- L'elaboració i la tramitació de les propostes d'expedients de contractació en matèria d'arquitectura, patrimoni arquitectònic, equipaments, àrees urbanes, espais públics, infraestructures urbanes i gestió del sòl.
  
- L'informe o supervisió dels estudis, plans, avantprojectes i projectes d'intervenció i el seguiment i control de la seua elaboració.
  
- El seguiment de les obres i les seues incidències.
  
1.b) Al Servici d'Actuacions Concertades correspondrà:
  
- L'assessorament tècnic i elaboració de propostes de disposicions normatives en matèria d'arquitectura, patrimoni arquitectònic, equipaments, àrees urbanes, espais públics, infraestructures urbanes i gestió del sòl.
  
- L'elaboració de propostes d'actuacions concertades amb ens territorials o altres organismes, en les mateixes matèries.
  
- L'informe o supervisió de plans i dels projectes tècnics derivats de conveniu, així com la gestió i el seguiment de l'execució de les actuacions concertades.
  
2) La Divisió de Qualitat en l'Edificació s'estructura en els servicis següents: el Servici de Normativa i el Servici de Control i Infraestructures de Qualitat.
  
2.a) Al Servici de Normativa correspondrà:
  
- La programació i l'elaboració de la normativa de qualitat en l'edificació.
  
- El seguiment de l'aplicació de la normativa comunitària, estatal i autonòmica en les distintes fases del procés edificatori.
  
- La planificació i el seguiment d'activitats d'investigació, desenvolupament i innovació, així com de foment de la qualitat.
  
- La planificació i el seguiment de la comunicació, difusió de la qualitat i bases de dades de productes i laboratoris.
  
2.b) Al Servici de Control i Infraestructures de Qualitat correspondrà:
  
- La supervisió i el seguiment de la gestió i el control de qualitat realitzat en edificis.
  
- La programació i el desenvolupament d'estudis sobre control de qualitat.
  
- L'acreditació i el seguiment de laboratoris d'assaig i entitats de control de qualitat d'edificació.
  
- El reconeixement oficial de distintius de qualitat de productes, servicis i obres utilitzats en l'edificació.
  
Article 5. De la Direcció General de Transports, Ports i Costes
  
La Direcció General de Transports, Ports i Costes es compon de les unitats següents:
  
- Divisió d'Infraestructura del Transport.
  
- Divisió de Transport per Carretera.
  
- Servici de Planificació
  
- Divisió de Ports i Costes.
  
1) La Divisió d'Infraestructura del Transport s'estructura en els servicis següents: Servici de Projectes i Servici d'Obres.
  
1.a) Al Servici de Projectes correspondrà la preparació i el desenvolupament de les actuacions necessàries per a la redacció dels projectes i l'aprovació posterior, la direcció, les modificacions i les incidències, d'acord amb la programació existent.
  
1.b) Al Servici d'Obres correspondrà la preparació i el desenvolupament de les actuacions necessàries per a l'execució de les obres incloses en els programes de la Direcció General, la direcció, les modificacions i la liquidació.
  
2) La Divisió de Transport per Carretera s'estructura en el Servici de Seguretat i Ordenació del Transport i en el Servici d'Arbitratge.
  
2.a) Al Servici de Seguretat i Ordenació del Transport correspondrà:
  
- L'estudi i l'assessorament sobre les matèries del transport per carretera en els aspectes normatius, reglamentaris i de gestió.
  
- La tramitació i el seguiment dels expedients administratius en l'àrea de transport per carretera que excedisquen de les competències resolutives assignades als servicis territorials de Transports.
  
- L'impuls i la planificació dels plans de seguretat en el transport de mercaderies perilloses, transport escolar i de menors, transport de viatgers i transport de mercaderies en relació amb la normativa vigent.
  
- L'impuls i la planificació dels plans d'inspecció del transport terrestre.
  
2.b) Al Servici d'Arbitratge correspondrà la direcció i la coordinació de les juntes arbitrals del Transport de la Comunitat Valenciana de conformitat amb el que disposa la legislació vigent, i qualssevol altres d'arbitratge i procediment que li assigne el director general.
  
3) Al Servici de Planificació correspondrà:
  
- La redacció i/o direcció dels estudis i de les anàlisis sectorials, així com aquelles comeses de caràcter tècnic que se li encomanen en suport de la resta dels servicis de la Direcció General.
  
- La gestió dels diversos aspectes que afecten la política tarifària.
  
- El desenvolupament dels plans i actuacions del transport metropolità.
  
- La recopilació i l'arxivament de documentació tècnica i estadística, així com la formació d'un centre de documentació sobre la matèria.
  
4) La Divisió de Ports i Costes s'estructura en els servicis següents: Servici de Planificació, Projectes i Obres de Ports i Costes i Servici d'Administració de Ports i Costes
  
4.a) Al Servici de Planificació, Projectes i Obres de Ports i Costes correspondrà:
  
- La redacció dels plans de ports i costes de la Generalitat Valenciana i dels plans, programes, estudis i projectes que els despleguen.
  
- La redacció de plecs tècnics per a la licitació de concessions competència de la Direcció General.
  
- L'emissió d'informes tècnics per a l'elaboració dels informes preceptius a l'administració de l'Estat en matèria de ports i costes.
  
- L'emissió d'informes tècnics per a l'elaboració dels informes preceptius al Centre de Desenvolupament Marítim.
  
- L'emissió d'informes tècnics relatius a l'aprovació de la planificació urbanística amb incidència als ports i a la costa i els informes per a l'assistència a les comissions territorials d'Urbanisme.
  
- La redacció de projectes d'obres en ports i costes.
  
- La redacció d'avantprojectes i projectes bàsics que hagen de servir de base per a la licitació de concessions competència de la Direcció General.
  
- L'emissió d'informes tècnics relatius als projectes de construcció de nous ports i de les seues ampliacions, quan es necessite l'adscripció de domini públic estatal.
  
- La direcció i la inspecció d'obres de nova infraestructura i de grans reparacions als ports, i d'actuacions a la costa.
  
- La inspecció de les obres executades per concessionaris o per altres administracions en execució de convenis.
  
- Les actuacions preparatòries de la difusió dels continguts de plans, programes i actuacions en matèria de ports i costes.
  
4.b) Al Servici d'Administració de Ports i Costes correspondrà:
  
- L'emissió d'informes tècnics relatius als expedients d'autoritzacions i sancions en matèria de costes.
  
- La tramitació i l'elaboració de la proposta de resolució dels expedients d'autorització i sanció en la servitud de protecció de costes.
  
- La tramitació i l'elaboració de la proposta de resolució dels expedients relatius a la construcció i a l'ampliació de ports, quan es necessite l'adscripció de domini públic estatal.
  
- L'informe i l'elaboració de la proposta de resolució dels recursos contra les resolucions del director general de Transports, Ports i Costes, en matèries de ports i costes.
  
- La coordinació amb els servicis estatals del Ministeri de Medi Ambient que tenen atribuïda la competència de la vigilància del domini públic maritimoterrestre i de les zones de servitud, i la vigilància del compliment de les autoritzacions, d'acord amb el que establixen l'article 110 de la Llei 22/88, de Costes, i l'article 203.1 del seu Reglament, i elaborar el pla de vigilància corresponent a la zona de servitud de protecció.
  
- La redacció dels plecs administratius per a la licitació de concessions competència de la Direcció General.
  
- En general, la tramitació i el seguiment dels expedients de naturalesa administrativa de la Direcció General, i en particular els expedients de licitació de concessions que siguen competència de la Direcció General.
  
- En actuació integrada i coordinada amb l'Àrea Jurídica, la redacció de propostes legislatives, instruccions i circulars, així com assessorament jurídic als servicis tècnics de la Direcció General.
  
- Les actuacions preparatòries de la difusió de la normativa portuària i costanera.
  
Article 6. Del Centre de Desenvolupament Marítim de la Generalitat Valenciana
  
El Centre de Desenvolupament Marítim de la Generalitat Valenciana es compon de la unitat següent:
  
- Divisió d'Explotació i Conservació de Ports.
  
- La Divisió d'Explotació i Conservació de Ports s'estructura en el Servici de Gestió de Ports.
  
- Al Servici de Gestió de Ports correspondrà:
  
- La liquidació i la gestió de tarifes, cànons i taxes i el manteniment de la comptabilitat d'explotació, així com la resolució dels recursos de reposició que es plantegen contra les liquidacions dels tarifes portuàries.
  
- La tramitació i el seguiment dels expedients del Centre de Desenvolupament Marítim de la Generalitat Valenciana i, en particular, els de concessió o autorització d'ocupació del domini públic portuari, els de contracte de concessió de servicis públics als ports de la Generalitat i els sancionadors, amb elaboració de les propostes de resolució i informe previ, als efectes de l'article 116.2 de la Llei 30/1992, de 26 de novembre, dels recursos contra les resolucions del director del Centre de Desenvolupament Marítim.
  
CapÍtol II
  
De la Secretaria Autonòmica de Telecomunicacions
  
 i Societat de la Informació
  
Article 7. Composició
  
La Secretaria Autonòmica de Telecomunicacions i Societat de la Informació està composta per:
  
- Direcció General de Telecomunicacions i Investigació.
  
Article 8. De la Direcció General de Telecomunicacions i Investigació
  
La Direcció General de Telecomunicacions i Investigació es compon de les unitats següents:
  
- Àrea d'Infraestructura de Telecomunicacions.
  
- Àrea de Servicis Corporatius de Telecomunicacions.
  
- Àrea de Teleadministració i Infraestructures i Servicis Corporatius d'Atenció al Ciutadà.
  
- Àrea de Desenvolupament i Coordinació de Tecnologies de la Informació.
  
1) L'Àrea d'Infraestructura de Telecomunicacions s'estructura en els servicis següents: Servici d'Estudis, Projectes i Planificació de Telecomunicacions i Servici de Coordinació i Tècniques de Gestió.
  
1.a) Al Servici d'Estudis, Projectes i Planificació de Telecomunicacions correspondrà:
  
- L'assessorament i el suport tècnic en les actuacions dels departaments de la Generalitat Valenciana i el seu sector públic instrumental, en matèria d'infraestructures de telecomunicacions a la Comunitat Valenciana.
  
- L'estudi, la proposta i la implantació d'accions i projectes en matèria de suport al desplegament de les infraestructures, xarxes i servicis de telecomunicacions avançades a la Comunitat Valenciana.
  
- El projecte, l'execució i la gestió de la xarxa de repetidors de TV de la Generalitat Valenciana.
  
1.b) Al Servici de Coordinació i Tècniques de Gestió correspondrà:
  
- La simplificació i racionalització de procediments administratius.
  
- La normalització documental i disseny electrònic.
  
- L'estructuració de continguts d'informació destinats als sistemes corporatius.
  
- La coordinació i gestió de les actuacions i projectes de la Generalitat Valenciana en matèria de noves tecnologies de la informació i les comunicacions.
  
- L'assessorament i el suport tècnic necessari per al desenvolupament de projectes orientats a aconseguir la capacitació i formació dels ciutadans de la Comunitat Valenciana en l'ús dels tecnologies de la informació i la comunicació (TIC).
  
2) L'Àrea de Servicis Corporatius de Telecomunicacions s'estructura en el Servici de Telecomunicacions Corporatives i de Certificació Electrònica.
  
- Al Servici de Telecomunicacions Corporatives i de Certificació Electrònica correspondrà:
  
- La gestió, la coordinació i la implantació tècnica per al funcionament correcte dels servicis corporatius de telecomunicacions de la Generalitat Valenciana.
  
- La gestió i el desenvolupament de la Plataforma de Certificació i Firma Electrònica Avançada de la Generalitat Valenciana, així com el suport tècnic a l'Autoritat de Certificació de la Comunitat Valenciana (ACCV).
  
- El suport tècnic per al desenvolupament de projectes orientats a la implantació de Servicis de telecomunicacions a la Comunitat Valenciana.
  
3) L'Àrea de Teleadministració i Infraestructures i Servicis Corporatius d'Atenció al Ciutadà s'estructura en el Servici d'Infraestructures d'Atenció al Ciutadà.
  
- Al Servici d'Infraestructures d'Atenció al Ciutadà correspondrà:
  
- La gestió i la coordinació del desenvolupament de les infraestructures per a la prestació dels servicis d'atenció al ciutadà, a través dels canals d'informació tradicionals, així com els que proporcione la implantació de les noves tecnologies de la informació i de la comunicació.
  
- L'avaluació i l'evolució tècnica del servici d'atenció presencial (PROP) i d'atenció telefònica (012).
  
- La gestió i l'execució de projectes d'»administració electrònica» en la Generalitat Valenciana, així com la implementació del sistema integral multiplataforma d'atenció al ciutadà (SIMAC).
  
4) L'Àrea de Desenvolupament i Coordinació de Tecnologies de la Informació s'estructura en el Servici de Tecnologies i Seguretat dels Sistemes d'Informació.
  
- Al Servici de Tecnologies i Seguretat dels Sistemes d'Informació correspondrà:
  
- El desenvolupament i l'evolució dels sistemes d'informació de caràcter corporatiu, del Portal de la Generalitat, del Portal del Funcionari i de ferramentes informàtiques corporatives pròpies de la Generalitat Valenciana.
  
- El suport tècnic per a la gestió i execució de projectes d'»administració electrònica» en la Generalitat Valenciana, així com per a la implementació del sistema integral multiplataforma d'atenció al ciutadà (SIMAC).
  
- La gestió dels projectes d'implantació de les tecnologies de la informació en les administracions locals valencianes i, en particular, del projecte de Ciutats Intel·ligents.
  
CAPÍTOL III
  
De la Sotssecretaria
  
Article 9. Composició
  
La Sotssecretaria, d'acord amb el vigent Reglament Orgànic i Funcional d'esta Conselleria, es compon dels unitats següents:
  
- Secretaria General Administrativa.
  
- Àrea d'Estudis i Documentació.
  
1) La Secretaria General Administrativa s'estructura en els servicis següents: Servici de Personal, Servici Pressupostari, Servici d'Organització i Informàtica, Servici de Gestió Administrativa, Servici de Contractació i Expropiacions, Servici d'Anàlisi i Avaluació d'Inversions i Servici de Coordinació i Supervisió de Projectes.
  
1.a) Al Servici de Personal correspondrà:
  
- La gestió del personal de la Conselleria, així com l'aplicació de normes i directrius internes.
  
- L'elaboració i la tramitació de les propostes de modificacions de la Relació de Llocs de Treball.
  
- El seguiment del control horari.
  
- L'elaboració d'informes i les propostes de resolució, impuls, tramitació i seguiment de tots els expedients en matèria de personal.
  
- La confecció i les incidències de nòmines.
  
- La conservació i la custòdia dels expedients personals.
  
1.b) Al Servici Pressupostari correspondrà:
  
- L'elaboració de l'avantprojecte de pressupost de la Conselleria.
  
- El control i el seguiment de l'execució pressupostària i les seues modificacions, així com la gestió econòmica d'ingressos i de despeses en general.
  
- L'elaboració de la informació economicopressupostària necessària per a la gestió de les distintes unitats administratives.
  
1.c) Al Servici d'Organització i Informàtica correspondrà:
  
- L'adopció dels mesures conduents a la racionalització, simplificació, informatització i millora de la tramitació administrativa, de l'estructura i dels mètodes de treball.
  
- L'aplicació de les noves tecnologies i el desenvolupament de les tècniques informàtiques.
  
- Proposta de millores de processos i tasques administratives, així com dels instruments de gestió.
  
- L'anàlisi funcional de les aplicacions.
  
- El disseny i la normalització d'impresos i la logística de les comunicacions.
  
- La implantació, desenvolupament, manteniment, seguiment i control dels projectes informàtics de tota la Conselleria.
  
- La formació i l'assistència tècnica als usuaris.
  
- L'adquisició i el manteniment d'equips informàtics i de comunicacions.
  
- La comprovació i validació de les dades dels projectes d'obres adjudicades lliurats en format digital.
  
- Gestió de la pàgina web externa i la Intranet de la Conselleria.
  
1.d) Al Servici de Gestió Administrativa correspondrà:
  
- L'impuls i el seguiment de tots els expedients de la Conselleria que comporten despesa, i la tramitació d'aquells que no competisquen a altres dependències.
  
- L'organització de l'arxiu, registre general de documents i de la informació al públic.
  
- La coordinació i l'aplicació de criteris d'economia en l'adquisició de mobiliari i material no inventariables.
  
- Supervisió i control de despeses corrents.
  
- El manteniment dels locals i instal·lacions de la Conselleria.
  
- La proposta de criteris de funcionament en matèries que afecten el règim interior de la Conselleria.
  
- El suport administratiu de la Junta de Compres.
  
- La instrucció, tramitació i proposta de resolució dels procediments de responsabilitat patrimonial que competisquen a esta Conselleria.
  
- La coordinació, si és el cas, de les unitats destacades de la Sotssecretària en aquelles matèries competència del Servici.
  
1.e) Al Servici de Contractació i Expropiacions correspondrà:
  
- La gestió i la tramitació dels expedients relatius a expropiació i contractació administrativa.
  
- La confecció de plecs de condicions, fiances i documents contractuals.
  
- La tramitació de la reversió d'expropiacions efectuades.
  
- Les actuacions davant del Jurat Provincial d'Expropiació o tribunals competents.
  
- L'elaboració d'informes i propostes de resolució i la gestió de totes les incidències que es deriven dels expedients de contractació i expropiacions, amb la correcta aplicació de les normes legals vigents en tot el procés.
  
1.f) Al Servici d'Anàlisi i Avaluació d'inversions correspondrà:
  
- La coordinació i l'elaboració de les propostes i sol·licituds d'ajuda per a inversions a la Unió Europea.
  
- La promoció i el seguiment dels projectes que tinguen finançament condicionat de la Unió Europea i del Fons de Compensació Interterritorial de l'Estat, en col·laboració amb el Servici Pressupostari.
  
- L'avaluació, l'anàlisi i l'elaboració d'informes sobre inversions i despeses en general, perquè l'execució es desenvolupe d'acord amb els principis d'eficiència i economia, i si és el cas amb la normativa de la Unió Europea.
  
1.g) Al Servici de Coordinació i Supervisió de Projectes correspondrà:
  
- Verificar que s'han tingut en compte les disposicions de caràcter legal o reglamentari, així com la normativa tècnica que li siga d'aplicació a cada tipus d'avantprojecte i projecte d'obra igual que a les seues modificacions.
  
- Examinar que els preus dels materials i de les unitats d'obra són els adequats per a l'execució del contracte.
  
- Proposar a l'òrgan de contractació criteris i orientacions de caràcter tècnic per a la seua inclusió, si és el cas, en la circular, norma o instrucció corresponent.
  
2) L'Àrea d'Estudis i Documentació s'estructura en els servicis següents: el Servici de Relacions Institucionals i Estudis i el Servici de Documentació i Publicacions
  
2.a) Al Servici de Relacions Institucionals i Estudis correspondrà:
  
- L'assessorament, d'acord amb criteris de competència tècnica i des d'una perspectiva pluridisciplinar, al conseller, secretaris autonòmics, sotssecretari i, si és el cas, als restants òrgans directius de la Conselleria.
  
- L'elaboració i l'anàlisi d'informació i documentació sobre les matèries pròpies de la Conselleria, i la preparació dels estudis i informes tècnics que siguen necessaris.
  
- La proposta i la tramitació de les actuacions de la Conselleria relacionades amb l'activitat parlamentària.
  
- La preparació de memòries, documents i altres activitats orientades a difondre les actuacions de la Conselleria i a fomentar el coneixement i estudi de qüestions d'interés per a esta.
  
2.b) Al Servici de Documentació i Publicacions correspondrà:
  
- La gestió de les bases de dades documentals d'interés per a la Conselleria.
  
- La gestió i la prestació dels servicis bibliotecaris de la Conselleria
  
- La col·laboració en el tractament, l'organització i la recuperació de documentació rellevant per al desenvolupament de les funcions d'assessorament que corresponen a l'Àrea.
  
- L'assistència als centres directius i unitats de la Conselleria en la solució de les respectives necessitats de documentació.
  
- L'elaboració i la gestió del pla de publicacions de la Conselleria i la preparació i l'impuls dels contractes necessaris per a l'edició de les publicacions de la Conselleria.
  
DISPOSICIÓ DEROGATÒRIA
  
Per mitjà de la present orde queda derogada l'Orde de 6 d'octubre de 2000, del conseller d'Obres Públiques, Urbanisme i Transports, de desplegament del Decret 110/2000, de 18 de juliol, del Govern Valencià, així com totes les disposicions que del mateix rang o d'un rang inferior s'oposen al que disposa esta.
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 29 d'abril de 2005
  
El conseller d'Infraestructures i Transport,